**Mestské zastupiteľstvo v Stupave**

Materiál na rokovanie

Mestského zastupiteľstva v Stupave

dňa 15.02.2018

**Informácia o kontrole plnenia uznesení MsZ**

Materiál obsahuje :

1. Návrh uznesení

2. Informácia o kontrole plnenia uznesení MsZ

3. Informácia o uzneseniach týkajúcich sa územného plánu

Predkladá:

Mgr. Margita Hricová, v.r.

hlavná kontrolórka

Vypracovali :

Ing. Pavol Baxa, v.r.

vedúci odd. všeobecnej a vnútornej správy

JUDr. Tomáš Muroň, v.r.

prednosta úradu

Mgr. Margita Hricová, v.r.

hlavná kontrolórka

# Návrh uznesenia

Mestské zastupiteľstvo v Stupave

1. **berie na vedomie** informáciu o kontrole plnenia uznesení Mestského zastupiteľstva v Stupave.
2. **schvaľuje** zmenu termínu uznesenia č. 5/2016 v bode B.1 z 09.11.2017 na 21.06.2018.

# Informácia o kontrole plnenia uznesení MsZ v Stupave

***Na 26. zasadnutí MsZ v Stupave*** konanom dňa 14.decembra 2017 bolo prijatých celkovo 24 uznesení; od uznesenia č. 314/2017 po uznesenie č. 337/2017. Podpísané boli všetky okrem týchto dvoch uznesení s viacerými bodmi:

* uznesenie **č.** **318/2017**, ktorým MsZ v bode A konštatovalo, že:

1. tlačený informačný leták s názvom „Informačný spravodajca!“ z decembra 2017 vydaný primátorom mesta bol z hľadiska zverejnených spoločensko-politických informácií skresľujúci, neobjektívny a nevyvážený, pretože nebol daný primeraný priestor na prezentáciu názorov mestského zastupiteľstva a jednotlivých poslancov na spoločensko-politické témy, rozpočet a daňovú politiku mesta.

2. primátor mesta zneužívaním webovej stránky mesta a vydávaním informačných letákov, hrubým spôsobom zneužíva svoje právomoci a vnáša do celkovej spoločenskej atmosféry mesta napätie, neprimeranú teatrálnosť, osobnú ješitnosť a aroganciu.

* MsZ v bode B dôrazne žiadalo primátora mesta, aby prestal, zneužívať svoje kompetencie na jednostrannú propagáciu svojej osoby, svojich názorov a postojom a v prípade, keď zaujme názor alebo postoj rozporný voči rozhodnutiam mestského zastupiteľstva, aby vykonal všetky opatrenia potrebné k tomu, aby v mediálnych prostriedkoch mesta bol daný primeraný priestor aj na prezentáciu druhého názoru.
* MsZ v bode C schválilo mimoriadne vydanie tlačoviny s názvom „Stupavské noviny“ za účelom pravdivého informovania stupavskej verejnosti o postojoch mestského zastupiteľstva k spoločensko-politickým témam, ktoré boli predmetom informačného letáku primátora mesta a poveruje poslanca mestského zastupiteľstva JUDr. Štefana Haulíka, aby zabezpečil organizačné a finančné záležitosti týkajúce sa tohto mimoriadneho vydania mestských novín.
* uznesenie **č.** **323/2017**, ktorým MsZ v bode A konštatovalo, že primátorom mesta predložený návrh rozpočtu na roky 2018-2020 je v rozpore s § 4 ods. 3 a § 10 ods. 7 zákona č. 583/2001 Z.z. o rozpočtových pravidlách územnej samosprávy a s platným všeobecne záväzným nariadením mesta č. 2/2017 o zásadách hospodárenia s finančnými prostriedkami mesta, čím vedenie mesta vážne narúša rozpočtový proces a tým aj samotné efektívne hospodárenie mesta.
* MsZ v bode B zobralo na vedomie odborné stanovisko hlavnej kontrolórky mesta Stupava k návrhu rozpočtu mesta Stupava, rozpočtových organizácií, príspevkových organizácií, vrátane programového rozpočtu na roky 2018-2020.

***Na 27. zasadnutí MsZ v Stupave*** konanom dňa 11.januára 2018 bolo prijatých celkovo 8 uznesení. Primátor mesta uplatnil svoju sistačnú právomoc (právo veta) a nepodpísal uznesenie **č. 8/2018**, ktorým MsZ zrušilo rozpočtové opatrenie č. 1/2017. Uvedeným rozpočtovým opatrením vykonaním dňa 01.12.2017 primátor schválil presun výdavkov funkčnej klasifikácie 01.1.1. v sume 8.736 € z rozpočtovej položky 632003 poštové a telekomunikačné služby na rozpočtovú položku 637005 špeciálne služby. Rozpočtové opatrenie však bolo vykonané až po úhrade faktúr za právne služby, čo sa míňa účinku rozpočtových pravidiel, nakoľko týmto spôsobom vykonania rozpočtového opatrenia išlo len o obyčajné zúčtovanie reálne vynaložených výdavkov. Rozpočtové opatrenie malo byť vykonané pred úhradou faktúr a MsZ by malo byť o tom informované.

***Na 28. zasadnutí MsZ v Stupave*** konanom dňa 01.februára 2018 bolo prelomené primátorom uplatnené veto pri uzneseniach č. 318/2017, č. 323/2017 a č, 8/2018.

I. časť: Splnené uznesenia

## MsZ zo dňa 09.11.2017 – Uznesenie č. 262/2017

ukladáprednostovi mestského úradu a vedúcej ekonomického oddelenia zabezpečiť úpravu rozpočtu: zvýšenie o 15.000 € na nevyhnutnú statickú sanáciu budov vo vlastníctve mesta nachádzajúcich sa v lokalite: Borník

**Uznesenie je splnené.** Navrhovaná čiastka nie je zahrnutá do návrhu rozpočtu na r. 2018. Výdavky vynaložené na statickú sanáciu objektu počas rozpočtového provizória budú zúčtované so schváleným rozpočtom mesta Stupava po jeho schválení.

## MsZ zo dňa 09.11.2017 – Uznesenie č. 271/2017 písm. d)

ukladá prednostovi zabezpečiť zapracovanie príslušných zmien (vzájomný zápočet pohľadávok a záväzkov mesta a spoločnosti Technické služby Stupava, s.r.o. v celkovej výške 31 314,- EUR) do rozpočtu mesta pre rok 2017**.**

**Uznesenie je splnené.** Zmeny boli zohľadnené v rozpočte mesta na r. 2017

## MsZ zo dňa 09.11.2017 – Uznesenie č. 271/2017 písm. e)

ukladá konateľovi spoločnosti vykonať všetky úkony súvisiace s predajom prebytočného hnuteľného majetku: nákladné vozidlo špeciálne na prepravu odpadu MAN TGM 18.240 4x2 BB N08, ECV MA 860 BZ v zmysle schvaľovacích častí uznesenia v termíne do 30.11.2017.

Uznesenie je splnené. Kúpna zmluva je podpísaná a predmetný hnuteľný majetok je zverený do správy VPS.

## MsZ zo dňa 09.11.2017 – Uznesenie č. 271/2017 písm. g)

ukladá riaditeľovi príspevkovej organizácie Verejnoprospešné služby Stupava zapracovať zverenie majetku do správy: nákladné vozidlo špeciálne na prepravu odpadu MAN TGM 18.240 4x2 BB N08, ECV MA 860 BZ v hodnote 31 314,- EUR s účinnosťou od 1.12.2017 do zriaďovacej listiny a vydať zriaďovaciu listinu v úplnom znení v termíne do 31.12.2017.

Uznesenie je splnené. Predmetný majetok bol VPS zverený formou dodatku ku zmluve o správe hnuteľného a nehnuteľného majetku zo dňa 30.11.2017, ktorá tvorí neoddeliteľnú súčasť Zriaďovacej listiny VPS. Zriaďovacia listina VPS v úplnom znení bola podpísaná a vydaná.

## MsZ zo dňa 11.01.2018 – Uznesenie č. 5/2018

schválilo v 1. bode uzatvorenie nájomnej zmluvy na prenájom nebytových priestorov č. 26, 27, 28, 29, 31 a 32 a časti spoločných priestorov č. 16, 17, 19, 20 a 21 v Zdravotnom stredisku v Stupave spoločnosti Health Solutions, s.r.o., ktorej konateľom je MUDr. Kamil Száz. V 2. bode schválilo, že v prípade ukončenia nájomnej zmluvy so spoločnosťou Medicínske zariadenie Mlynská Dolina, s.r.o. bude uzatvorená nájomná zmluva na nebytové priestory č. 7, 8, 9, 10, 11, 12, 13, 14 a časť spoločných priestorov č. 1, a nie už na priestory z 1. bodu.

Uznesenie je splnené. Spoločnosť Medicínske zariadenie Mlynská Dolina, s.r.o. uzatvorila dohodu o ukončení nájmu nebytového priestoru č. 7, 8, 9, 10, 11, 12, 13, 14 ku dňu 15.01.2018.

Nájomná zmluva so spoločnosťou Health Solutions, s.r.o. je podpísaná.

## MsZ zo dňa 11.01.2015 – Uznesenie č. 6/2018

schválilo uzatvorenie nájomnej zmluvy na prenájom nebytových priestorov č. 22 a 23 a časti spoločných priestorov č. 16, 17, 20 a 21 v Zdravotnom stredisku v Stupave pre klinicko-logopedickú starostlivosť PhDr. Zuzane Vicenovej.

Uznesenie je splnené.Nájomná zmluva je podpísaná a je zverejnená na webe mesta.

II. časť: Uznesenia priebežne plnené

## MsZ zo dňa 04.02.2016 – Uznesenie č. 5/2016 v bode B1

ukladá prednostke MsÚ zabezpečiť vypracovanie Urbanistickej štúdie pre CMZ 1.stupňa, a následne aj „ÚP zóny“ pre CMZ 1.stupňa ako logické dokončenie schvaľovacieho procesu v schválenom „Územnom pláne mesta Stupava, Október 2005“ v znení neskorších zmien a doplnkov (schválené MsZ v roku 2006). Hlavným cieľom riešenia urbanistickej štúdie bude akútne riešenie problémov v CMZ 1. stupňa, t. j. návrh riešenia architektonického vzhľadu budov, formovanie a údržbu fasád a striech a pod., aby boli dodržané a konkretizované všetky regulatívy v zmysle platného UP mesta Stupava.

Termín: 09.11.2017.

Časová postupnosť práce:

1. podanie žiadosti spracovateľovi o predloženie cenovej ponuky,
2. predloženie cenovej ponuky Mestskému úradu v Stupave spracovateľom,
3. zhodnotenie cenovej ponuky Mestským úradom v Stupave,
4. zabezpečenie podkladov pre verejné obstarávanie na vypracovanie zadania urbanistickej štúdie,
5. vypracovanie zadania urbanistickej štúdie pre CMZ 1.stupňa,
6. predprieskum trhu,
7. určenie predpokladanej hodnoty zákazky,
8. schválenie finančného krytia na vypracovanie urbanistickej štúdie v rozpočte mesta,
9. zabezpečenie verejného obstarávania na vypracovanie urbanistickej štúdie,
10. zverejnenie výzvy na predkladanie ponúk na poskytnutie služby: Urbanistická štúdia "Stupava - CMZ I."
11. vypracovanie urbanistickej štúdie,
12. vypracovanie ÚP zóny pre CMZ 1.stupňa.

Uznesenie je v plnení na 10/12, t.j. na 83 %:  V súčasnosti sa realizuje 11. bod časovej postupnosti práce. Mesto Stupava podpísalo zmluvu o dielo na spracovanie územnoplánovacieho podkladu „**Urbanistická štúdia “Stupava – Centrálna mestská zóna I. stupňa (CMZ I.)“**, so spracovateľom Ing. arch. Karolom Balašom. Spracovateľovi dokumentácie boli odovzdané potrebné podklady na vykonanie diela. Plánovaný termín odovzdania urbanistickej štúdie je v mesiaci apríl 2018.

## MsZ zo dňa 27.10.2016 – Uznesenie č. 171/2016 v bode 1.

ukladá prednostovi MsÚ povinnosť pripraviť zámer revitalizácie nehnuteľného majetku mesta nachádzajúceho sa v lokalite Borník s cieľom zabránenia ďalšiemu znehodnocovaniu tohto majetku, ako aj s cieľom jeho opätovného využívania na kultúrne a spoločenské účely.

Termín: 09.11.2017.

Časová postupnosť práce:

1. vytvorenie pracovnej skupiny z poslancov MsZ, kvôli určeniu využitia tohto majetku,
2. možnosťou je vyhlásenie Verejnej obchodnej súťaže na architektonický a podnikateľský zámer revitalizácie priestorov Borníka, v zmysle funkcie ÚP, ktorým je kultúra, šport, rekreácia a agroturistika. Cieľom VOS je nájsť záujemcu, ktorý na vlastné náklady vyhotoví a predloží mestu najzaujímavejší zámer revitalizácie Borníka a bude mať zároveň osobný záujem o jeho dlhodobé prenajatie za symbolickú cenu za účelom tejto revitalizácie (rekonštrukcie) a následnú starostlivosť o tieto priestory a prevádzku v súlade s týmto predloženým zámerom, a to sám, v spolupráci s Mestom Stupava alebo s treťou osobou.
3. Mesto Stupava formálne požiadalo vlastníka pozemkov, na ktorých sa nachádzajú nehnuteľnosti vo vlastníctve mesta o udelenie súhlasu na vstup na tieto pozemky za účelom umožnenia uskutočnenia VOS na architektonický a podnikateľský zámer revitalizácie priestorov Borníka.
4. Pripravenie zámeru revitalizácie amfiteátra v Borníku.

Uznesenie je v plnení. Vlastníci dotknutých pozemkov (viď bod 3 časovej postupnosti práce) doteraz nereagovali na výzvu mesta týkajúcu sa umožnenia vstupu na dotknuté pozemky. V zmysle statického posudku a z neho vyplývajúcich odporúčaní boli objednané udržiavacie práce, ktoré sa s prihliadnutím na technologické obmedzenia dané počasím realizujú.

## MsZ zo dňa 23.03.2017 – Uznesenie č. 62/2017

žiada primátora mesta, aby podnikol všetky potrebné kroky k vyhláseniu stavebnej uzávery v zmysle uznesenia č. 16/2017 zo dňa 09.02.2017 a v znení zmeny a doplnenia uznesenia č. 16/2017 zo dňa 23.3.2017.

Časová postupnosť práce:

1. Mesto Stupava požiadalo listom zo dňa 17.4.2017 Okresný úrad Bratislava, odbor výstavby a bytovej politiky, Tomášikova 46, Bratislava o určenie príslušného stavebného úradu podľa ustanovenia § 119 ods. 3 zákona č. 50/1976 Zb. o územnom plánovaní a stavebnom poriadku v znení neskorších predpisov pre rozhodnutie podľa § 39d stavebného zákona o stavebnej uzávere pre územie vymedzené ulicami Lesná, Na kopcoch, Osiková, Dubová a pre územie vymedzené nasledovnými funkčnými plochami uvedenými v územnom pláne mesta Stupava: F1 – B – 15, F1- B – 10, F1 - C – 23, F1 – B – 11, F1 – B – 14,  F1 – B – 12, F3 – D – 02, F1 – D – 02, F1 – D – 04 a F1 – C – 23.
2. Obdržanie odpovede z Okresného úradu Bratislava, odbor výstavby a bytovej politiky, súčasťou ktorej bolo vyjadrenie Ministerstva dopravy, výstavby a regionálneho rozvoja SR, odboru štátnej správy s konštatovaním, že rozhodnutie o stavebnej uzáver podľa ust. § 39d stavebného zákona vydáva územne príslušný stavebný úrad, ktorým je obec a nie je potrebné aplikovať ust. §119 ods. 3 stavebného zákona,
3. Zabezpečenie predprieskumu trhu na spracovanie projektovej dokumentácie.
4. Zapracovanie finančných prostriedkov do rozpočtu mesta.
5. Verejné obstarávanie na spracovanie projektovej dokumentácie k stavebnej uzávere.
6. Vyhlásenie stavebnej uzávery.

Uznesenie je v plnení na 3/6, t.j. na 50 %. Mesto Stupava po vyšpecifikovaní viacerých informácií týkajúcich sa dôvodov vyhlásenia stavebnej uzávery, doby trvania a cieľov stavebnej uzávery ukončilo proces predprieskumu trhu v hodnote 3.600 €. Po zapracovaní finančných prostriedkov do rozpočtu bude mesto Stupava pokračovať vo verejnom obstarávaní na spracovanie projektovej dokumentácie k stavebnej uzávere.

## MsZ zo dňa 23.03.2017 – Uznesenie č. 63/2017

ukladá prednostovi Mestského úradu v Stupave zabezpečiť stanoviská správcov komunikácií v Lokalite (ulice Lesná, Na kopcoch, Osiková a Dubová), preukázať dopravnú únosnosť Lokality dopravnou štúdiou, vypracovať dokumentáciu pre vybudovanie chodníkov v Lokalite, realizovať výstavbu chodníkov pred vydávaním povolení a súhlasných stanovísk s ďalšou výstavbou v Lokalite, navrhnúť riešenie pešieho prístupu a prepojenie k peším uzlom vedúcim na zastávky prímestskej dopravy a ostatné úlohy vymedzené v tomto uznesení, ktorým sa prelomilo právo veta uplatnené pri uznesení č. 18/2017.

Časová postupnosť práce:

1. Obhliadka lokality Lesná v apríli 2017, za účasti projektanta vo veci prípravy projekčných prác na rekonštrukciu komunikácie ul. Lesná (vrátane chodníka, odvodnenia a verejného osvetlenia) a určenia koncepcie riešenia dopravnej situácie v tejto lokalite.
2. Spracovanie ponúk na viacero projekčných činností.
3. Predloženie návrhu zo strany projektanta o možnostiach a rozsahu potrebných projekčných prác.
4. Zabezpečenie cenovej ponuky na spracovanie projektových dokumentácii a to na stavbu „Rekonštrukciu Lesnej ulice“, rozdelenú na spodný úsek (od križovatky ul. Nová – ul. Lesná po križovatku Lesná – ul. Na kopcoch“ a horný úsek (od križovatky ul. Lesná – ul. Na kopcoch po koniec Lesnej ul., t.j. posledné rodinné domy), ďalej na projektovú dokumentáciu na stavbu „Miestna komunikácia Rímska – Lesná“, ktorá by prepájala ul. Rímsku s ulicou Lesnou s miestnom napojenia v hornom úseku ul. Lesnej a projektovú dokumentáciu stavby „Miestna komunikácia Rímska – pozdĺž cintorína“, ktorá by prepojila ul. Rímsku s plánovanou výstavbou komunikácii v lokalite „Pod kopcami“. Cenové ponuky zahŕňajú aj čiastočné profesie, nevyhnuté pri projektovaní jednotlivých úsekov.
5. Zabezpečenie stanovísk správcov komunikácií v danej lokalite, preukázanie dopravnej únosnosti dopravnou štúdiou, vypracovanie dokumentácie pre vybudovanie chodníkov, realizovanie výstavby chodníkov a ostatné úlohy podľa uznesenia.

Uznesenie je v plnení na 4/5, t.j. na 80 %. V súčasnosti sa začalo pracovať na projektovej dokumentácii pre územné konanie na rekonštrukciu ul. Lesnej v rozsahu od križovatky ulíc Lesná a Nová po odbočenie na ul. Osiková. Projektová dokumentácia rieši okrem komunikácie s chodníkom aj odvodnenie (dažďovú kanalizáciu), verejné osvetlenie a nevyhnutné prekládky inžinierskych sietí. V súčasnosti mesto Stupava na základe spracovaného návrhu trasovania komunikácie rieši kolízne miesta projektu ako napríklad stĺpy elektrického vedenia, jestvujúce oplotenia, resp. predzáhradky, umiestnenie časti navrhovaného chodníka na súkromných pozemkoch a iné. Taktiež pripravuje podklady k alternatívnemu dopravnému napojeniu ul. Lesná.

## MsZ zo dňa 18.05.2017 – Uznesenie č. 111/2017

odporúča primátorovi mesta, aby v prípade postupu do ďalšieho kola výberu vstúpil do rokovania so SZĽH k prehodnoteniu podmienok financovania, realizácie a správy objektu.

Uznesenie je v plnení. Mesto Stupava zaslalo na SZĽH schválené uznesenie dňa 05.06.2017. V súčasnosti čakáme na ďalšie hodnotenie zo SZĽH, aby sme mohli pristúpiť k rokovaniu. Mesto Stupava nebolo zatiaľ prizvané na rokovanie. Stav nezmenený.

## MsZ zo dňa 22.06.2017 – Uznesenie č. 137/2017

ukladá prednostovi mestského úradu v súčinnosti s riaditeľkou Základnej umeleckej školy do najbližšieho zasadnutia mestského zastupiteľstva predložiť návrh alternatív priestorového riešenia umiestenia Základnej umeleckej školy v zmysle záverov Mestskej rady zo dňa 12.06.2017, spolu so stručnou  právnou analýzou priechodnosti jednotlivých riešení a finančnou náročnosťou jednotlivých riešení vrátane možnosti čerpania návratných a nenávratných zdrojov financovania, ako aj návrhov časových rámcov postupnosti jednotlivých organizačných krokov súvisiacich s priestorovým riešením Základnej umeleckej školy.

Termín: do 09.11.2017

Časová postupnosť práce:

1. Architekti zo spoločnosti 2021 s.r.o. hodnotili 4 varianty umiestnenia ZUŠ; t.j. 1. variant:  ponechanie organizácie v súčasných priestoroch za predpokladu rekonštrukcie budovy, využitia podkrovia a dostavby samostatnej budovy v areáli, 2. variant: adaptácia nevyužitej budovy tzv. Troyerovej kúrie na Troyerovom námestí, 3. variant: adaptácia budovy kultúrneho domu, 4. variant: výstavba novej samostatnej budovy ZUŠ na pozemku nachádzajúcom sa za budovou kultúrneho domu na Kúpeľnej ulici.
2. Pracovné stretnutie primátora, poslancov, riaditeľky a zástupkyne riaditeľky ZUŠ s architektmi z ateliéru 2021, kde bola predložená štúdia 4 alternatív riešenia rozšírenia kapacity ZUŠ,
3. Predloženie stručnej právnej analýzy priechodnosti jednotlivých riešení,
4. Predloženie finančnej náročnosti jednotlivých riešení,
5. Možnosti čerpania návratných a nenávratných zdrojov financovania,
6. Predloženie návrhov časových rámcov postupnosti jednotlivých organizačných krokov.

Uznesenie je v plnení na 5/6, t.j. na 83 %. Finančnú náročnosť vie MsÚ určiť až vypracovaním projektov, pričom vzhľadom na jednotlivé alternatívy je nutné najprv určiť, ktorá alebo ktoré alternatívy majú byť projektovo spracované, a určiť na vypracovanie projektovej dokumentácie finančné krytie. Nie je účelné ani hospodárne dávať vypracovať projekty na všetky alternatívy, pokiaľ nie je reálny záujem o ich realizáciu.

K bodu 5 časovej postupnosti práce: Relevantné finančné zdroje pre nenávratné financovanie z fondov EÚ ako aj z dotačných schém rezortov (školstvo, kultúra) neboli identifikované. Z návratných zdrojov financovania sú dostupné úvery.

K bodu 6 časovej postupnosti práce: V decembri 2018 MsZ schválilo koncepciu rozvoja ZUŠ (uznesenie č. 325/2017), v rámci ktorej je schválená aj prvá časť harmonogramu realizácie tejto koncepcie. Druhú časť harmonogramu bude účelné schváliť po uskutočnení architektonickej súťaže.

## MsZ zo dňa 22.06.2017 – Uznesenie č. 140/2017

ukladá prednostovi mestského úradu, aby zabezpečil zorganizovanie výberového konania na zhotoviteľa štúdie realizovateľnosti diaľničnej križovatky STUPAVA – SEVER s predložením ponúk a termínov plnenia.

Termín: do 09.11.2017

Časová postupnosť práce:

1. Žiadosť Mesta Stupava na vlastníka cesty III/00239, t.j. Bratislavský samosprávny kraj o preklasifikovanie cesty III. triedy na cestu II. triedy,
2. Žiadosť Mesta Stupava na Národnú diaľničnú spoločnosť o udelenie výnimky, z dôvodu odstupovej vzdialenosti medzi jestvujúcim diaľničným zjazdom „Stupava – Juh“ a plánovaným diaľničným zjazdom „Stupava – Sever“, ktorá je v rozpore s STN 7306101 Projektovanie ciest a diaľnic.
3. Kladná odpoveď od BSK a negatívna odpoveď od NDS, a.s.
4. Žiadosť Mesta Stupava na spracovateľa projektovej dokumentácie (spoločnosť Dopravoprojekt, a.s.) o aktualizovanie projektovej dokumentácie „Zlepšenie cezhraničnej dostupnosti pomocou diaľničného privádzača Stupava“ z roku 2008 a cenovej ponuky na zabezpečenie inžinierskej činnosti spojenej s vydaním územného rozhodnutia a stavebného povolenia.
5. Pracovné stretnutie so zástupcami NDS, a.s.
6. Predloženie ponúk a termínov plnenia.

Uznesenie je v plnení na 4/6, t.j. na 66 %. Mesto Stupava obdržalo odpoveď od Bratislavského samosprávneho kraja, odboru dopravy, ako vlastníka cesty III/00239, v ktorej uvádza, že nemá námietky k zaradeniu cesty III/1106 do siete ciest II. triedy. Ďalej bola mestu Stupava doručená odpoveď z Národnej diaľničnej spoločnosti, a.s., ktorá nesúhlasí s udelením výnimky na technické riešenie odlišné od STN, ktorú vydáva Ministerstvo dopravy a výstavby Slovenskej republiky, s uvedením, že predmetná križovatka nie je riešením pre významné odľahčenie dopravy v centre mesta Stupava, vyplývajúc zo spracovanej „Štúdie realizovateľnosti pre diaľnicu D2 Bratislava, Lamač - št. hranica SR/ČR“. Podľa uvedeného v ich vyjadrení, je riešením dopravnej situácie v meste Stupava predovšetkým vybudovanie preložky I/2.

Spoločnosť Dopravoprojekt, a.s., ktorú sme požiadali o cenovú ponuku na aktualizáciu projektovej dokumentácie „Zlepšenie cezhraničnej dostupnosti pomocou diaľničného privádzača Stupava“ z roku 2008 a cenovej ponuky na zabezpečenie inžinierskej činnosti spojenej s vydaním územného rozhodnutia a stavebného povolenia, nám po viacerých urgenciách neposlala cenu žiadaných činností, s odôvodnením, že technické riešenie, ktoré bolo súčasťou dokumentácie DSP z roku 2008 s najväčšou pravdepodobnosťou nie je použiteľné.

Podľa dostupných informácii, NDS plánuje rozšírenie diaľnice na 6-pruh v mieste predpokladaného umiestnenia diaľničného privádzača, a to si vyžiada úplne nový technický návrh riešenia mimoúrovňovej križovatky a mostného objektu (pre porovnanie križovatka by mala podobný tvar a charakter ako križovatka Blatné nad diaľnicou D1 pri Senci). Z uvedeného vyplýva, že aktualizácia pôvodnej PD zohľadňujúca 4-pruhovú diaľnicu je bezpredmetná a je nutné spracovať úplne nový zámer, ktorý si vyžiada niekoľkonásobne vyššie náklady na spracovanie projektovej dokumentácie aj na samotnú realizáciu.

Pre podrobnejšie oboznámenie sa s novým technickým riešením bolo naplánované pracovné stretnutie s projektantom v 50. týždni roka 2017, t.j. v týždni zasadnutia MsZ. Stretnutie sa z dôvodu zaneprázdnenosti projektanta uskutočnilo až 16.1.2018. Na stretnutí projektant odprezentoval dôsledky zmien technického riešenia na projektovú dokumentáciu: Zo zmeny technického riešenia vyplynie okrem požiadavky na kompletné prepracovanie dokumentácie pre územné rozhodnutie aj požiadavka na vypracovanie EIA (posúdenie vplyvu na životné prostredie, technická štúdia, zámer), čoho dôsledkom bude ďalšie navýšenie nákladov na projektovú dokumentáciu. Ďalším dôsledkom rozšírenia projektu budú nové nároky na majetkovo-právne vysporiadanie pozemkov.

Ďalšími potrebnými stupňami projektovej dokumentácie bude tendrová dokumentácia, a po samotnej realizácii aj dokumentácia skutočného vyhotovenia a porealizačné zameranie. Celkovo projektant odhadol náklady na všetky potrebné stupne projektovej dokumentácie na sumu cca 1 milión Eur.

Zároveň mesto požiadalo NDS o spoluprácu pri zorganizovaní stretnutia s návrhom termínu na december 2017/január 2018 s cieľom oboznámiť sa s výhľadovými zámermi NDS na rozšírenie diaľnice, ktoré by boli smerodajné pre spracovateľa projektovej dokumentácie. Dňa 17.1. 2018 bola mestu doručená odpoveď na žiadosť, v ktorom NDS potvrdila záujem o takéto pracovné stretnutie, avšak za podmienky, že bude prizvané aj Ministerstvo dopravy a výstavby SR. Následne mesto písomne oslovilo Ministerstvo dopravy. Na žiadosť vzhľadom ku krátkemu časovému odstupu ešte nebola doručená odpoveď.

## MsZ zo dňa 22.06.2017 – Uznesenie č. 141/2017

odporúča primátorovi mesta, aby vykonal všetky potrebné kroky a právne úkony potrebné k zorganizovaniu výberového konania na zhotoviteľa štúdie realizovateľnosti diaľničnej križovatky STUPAVA – SEVER s predložením ponúk a termínov plnenia.

Uznesenie je v plnení v nadväznosti na uznesenie č. 140/2017

## MsZ zo dňa 09.11.2017 – Uznesenie č. 263/2017

ukladáprednostovi mestského úradu, aby najneskôr do konca roka 2017 zabezpečil statickú sanáciu budov vo vlastníctve mesta nachádzajúcich sa v lokalite Borník a zabezpečil uzavretie objektu.

Uznesenie je v plnení na základe upresnenia daného uznesením č. 317/2017 zo dňa 14.12.2017.

## MsZ zo dňa 14.12.2017 – Uznesenie č. 317/2017

ukladá prednostovi úradu,

1. aby povinnosť uloženú uznesením č. 263/2017, t.j. nevyhnutnú sanáciu budov vo vlastníctve mesta nachádzajúcich sa v lokalite Borník zabezpečil nasledovnými činnosťami:

- na objekte premietárne – vyčistenie jestvujúcich žľabov a doplnenie chýbajúcich žľabov,

- na objekte premietárne – napojenie žľabov na zvislé zvody a zabezpečenie odvedenie vody od objektu minimálne 2 metre, tak aby nedochádzalo k podmáčaniu základových konštrukcií,

- na objekte premietárne – v prípade zistenia priesakov v krytine, vytmelenie krytiny strešným tmelom,

- na objekte premietárne – osadenie sadrového terča na stred trhliny z oboch strán objektu veľkosti cca 15x15 cm s vyznačením dátumu,

- na objekte amfiteátra – uzatvorenie otvorov po svetlíkoch v stropnej konštrukcií osb doskami,

- na objekte amfiteátra – vyhotovenie dočasnej opravy, resp. výmeny hydroizolačného systému strechy natavením nových hydroizolačných pásov, výmenu klampiarskych prvkov a odvedenie vody zo strechy mimo objektu,

- na objekte amfiteátra – uzatvorenie otvorov v stenách okrem otvorov pod prístreškom, ktoré je potrebné ponechať na prevetrávanie vnútorných priestorov,

- na objekte terasy amfiteátra – výmena poškodených kusov krytiny terasy.

1. aby vo veci statickej sanácie budov vo vlastníctve mesta nachádzajúce sa v lokalite Borník v ďalších krokoch nadviazal spoluprácu vo veci nevyhnutných konzultácií a posúdení stavu stavieb Ing. Marekom Bolcarovičom, autorizovaným stavebným inžinierom pre statiku stavieb.

**Uznesenie je v plnení.** Objednávka na vykonanie sanačných prác bola podpísaná a sanačné práce sa vykonávajú.

## MsZ zo dňa 14.12.2017 – Uznesenie č. 325/2017 v bode B.2.

schválilo návrh na vyhlásenie verejnej architektonickej súťaže týkajúcej sa časti funkčnej plochy F5B11 vymedzenej pozemkami – parc. č. 297, 298/1, 296, 298/2, 298/3, 298/4, 295/3, s tým, že predmetom verejnej architektonickej súťaže bude predkladanie návrhov a výber najlepšieho architektonického riešenia časti danej funkčnej plochy vo vzťahu k relokácii Základnej umeleckej školy do zrekonštruovanej prípadne pristavanej Troyerovej kúrie. Súčasťou architektonického riešenia môže byť aj návrh dočasnej prípadne trvalej úpravy Mestského kultúrneho a informačného centra, v ktorom môžu byť realizované vybrané pedagogické činnosti.

Uznesenie je v plnení. Uznesenie sa bude realizovať na základe úloh definovaných v časti C. bod 2 tohto uznesenia. Navrhujeme, aby sa časť uznesenia B bod 2 samostatne nevyhodnocovala.

## MsZ zo dňa 14.12.2017 – Uznesenie č. 325/2017 v bode C.1.

uložilo prednostovi mestského úradu, aby v súčinnosti s vedúcim oddelenia územného rozvoja a životného prostredia najneskôr do 28.2.2018 vypracoval a mestskému zastupiteľstvu predložil sumarizáciu požiadaviek k spracovaniu súťažných podmienok a podkladov, ktoré budú zohľadňovať záujmy mesta na vymedzenej časti danej funkčnej plochy a celkovú využiteľnosť vymedzenej funkčnej plochy.

Uznesenie je v plnení. Mestský úrad na základe priestorových a prevádzkových požiadaviek ZUŠ pripravuje ich premietnutie a/alebo zosúladenie s pripravovanou urbanistickou štúdiou Centrálna mestská zóna I.

## MsZ zo dňa 14.12.2017 – Uznesenie č. 325/2017 v bode C.2.

uložilo prednostovi mestského úradu, aby v súčinnosti s riaditeľkou základnej umeleckej školy:

- najneskôr do 28.2.2018 vypracoval a mestskému zastupiteľstvu predložil sumarizáciu požiadaviek k spracovaniu súťažných podmienok a podkladov, ktoré budú zohľadňovať priestorové a funkčné požiadavky základnej umeleckej školy na vymedzenej časti danej funkčnej plochy a v priestoroch MKIC,

- najneskôr do 31.3.2018 vstúpil do rokovania so Slovenskou komorou architektov (SKA –výbor pre súťaže a verejné obstarávania) za účelom uzatvorenia zmluvného vzťahu predmetom ktorého bude pomoc vyhlasovateľovi s  poskytnutím poradenstva pri tvorbe súťažných podmienok a prípadne aj s hodnoteným predložených návrhov delegovaním odborníkov do poroty.

Časová postupnosť prác:

1. Vypracovanie priestorových a prevádzkových požiadaviek ZUŠ.
2. Vypracovanie záujmov mesta na vymedzenej časti danej funkčnej plochy a v priestoroch MKIC.
3. Vypracovanie celkovej využiteľnosti vymedzenej funkčnej plochy v súlade s princípmi a zámermi dotvárania CMZ.
4. Sumarizácia požiadaviek a podkladov súťažných podmienok.
5. Iniciovať rokovania so Slovenskou komorou architektov (SKA –výbor pre súťaže a verejné obstarávania) za účelom uzatvorenia zmluvného vzťahu predmetom ktorého bude pomoc vyhlasovateľovi s  poskytnutím poradenstva pri tvorbe súťažných podmienok a prípadne aj s hodnoteným predložených návrhov delegovaním odborníkov do poroty

Uznesenie je v plnení. Mestský úrad na základe požiadavky ZUŠ predkladá na rokovanie MsZ dňa 15.2.2018 materiál o priestorových a prevádzkových požiadavkách ZUŠ. Mestský úrad pripravuje premietnutie a/alebo zosúladenie týchto požiadaviek s pripravovanou urbanistickou štúdiou Centrálna mestská zóna I.

## MsZ zo dňa 11.01.2015 – Uznesenie č. 7/2018

schválilo uzatvorenie nájomnej zmluvy na prenájom nebytových priestorov č. 33 a časti spoločných priestorov č. 34 a 35 v Zdravotnom stredisku v Stupave pre mediciálnu pedikúru Božene Hoďovej.

Uznesenie je v plnení. Nájomná zmluva nie je podpísaná, nakoľko v priestoroch prenájmu prebiehajú rekonštrukčné práce (rekonštrukcia rozvodov elektro)

III. časť: Nesplnené uznesenia

## MsZ zo dňa 09.11.2017 – Uznesenie č. 253/2017

ukladá prednostovi mestského úradu, aby za účelom zabezpečenia jednotného postupu pri verejnom obstarávaní zákaziek na dodanie tovaru, na uskutočnenie stavebných prác a na poskytnutie služieb podľa osobitného predpisu - zákon č. 343/2015 Z.z. v znení neskorších predpisov (ďalej len „zákon“) do najbližšieho rokovania mestského zastupiteľstva predložilzásady verejných obstarávaní v meste Stupava spracované v súlade s aktuálnym znením zákona, tak aby tieto zásady upravovali minimálne:

1. koordinovanie a plánovanie procesu verejného obstarávania
2. postupy a metódy verejného obstarávania mesta Stupava v členení podľa typu a druhu zákazky vo vzťahu k predpokladanej hodnote zákaziek (ďalej len „PHZ“) (zákazka s nízkou hodnotou, podlimitná zákazka, nadlimitná zákazka)
3. postup verejného obstarávateľa – mesta Stupava – pri zadávaní zákaziek s nízkou hodnotou, pričom rozčlení postup do podpostupov podľa výšky PHZ tak, aby bol v maximálnej miere dodržaný princíp hospodárnosti a v čo najvyššej miere bol eliminovaný postup priameho zadania bez predchádzajúcej hospodárskej súťaže
4. finančné limity vzťahujúce sa na mesto podľa § 5 zákona
5. systém verejného obstarávania vrátane definovania jeho prvkov

Uznesenie nie je splnené.

## MsZ zo dňa 09.11.2017 – Uznesenie č. 255/2017

ukladá prednostovi mestského úradu, aby smernicu č. 3/2017 v prepracovanej verzii predložil na najbližšie zasadnutia mestského zastupiteľstva na schválenie.

Uznesenie nie je splnené z dôvodu postúpenia uznesenia, ktorým bol prijatý dodatok č. 1 k Štatútu mesta Stupava na preskúmanie prokuratúre. Stav plnenia uznesenia je nezmenený.

## MsZ zo dňa 09.11.2017 – Uznesenie č. 256/2017

ukladá prednostovi mestského úradu a riaditeľke MKIC, aby v zmysle § 6 Štatútu mestských novín mesta Stupava zabezpečili prípravu a zverejnenie oznámenia na webovej stránke mesta, predmetom ktorého bude výzva na podávanie prihlášok za člena redakčnej rady Stupavských novín, ktorý je zástupcom občanov mesta a bude volený do funkcie na základe verejného losovania z prihlásených kandidátov, ako aj podávanie prihlášok za členov redakčnej rady volených mestským zastupiteľstvom. Prílohou prihlášky budú stručné profesijné životopisy prihlásených kandidátov s tým, že výzva bude zverejnená na webovej stránke mesta minimálne na dobu 15 dní. Termín: bezodkladne.

Uznesenie je nesplnené.

## MsZ zo dňa 14.12.2017 – Uznesenie č. 325/2017 v bode E

uložilo prednostovi mestského úradu, aby zapracoval do rozpočtu mesta Stupava na rok 2018 sumu 15.000, EUR na spracovanie súťažných podmienok a vyhlásenie verejnej architektonickej súťaže. Termín: bezodkladne

Uznesenie je nesplnené. Položka nie je zapracovaná do návrhu rozpočtu na r. 2018. Po upresnení odhadovaných nákladov navrhujeme položku uplatniť v rozpočte na r. 2018 formou zmeny rozpočtu.

## MsZ zo dňa 14.12.2017 – Uznesenie č. 337/2017

vyzýva primátora mesta, aby určil tajomníka finančnej komisie. T.: bezodkladne.

Uznesenie je nesplnené.

# Informácia o uzneseniach týkajúcich sa územného plánu

## MsZ zo dňa 15.12.2014 – Uznesenie v bode D/3

**volí** predsedu územnoplánovacej, stavebnej komisie a životného prostredia Ing. Rudolfa Kalivodu a podpredsedu Dipl. Ing. Petra Baloga.

Uznesenie je splnené. Predsedom je Ing. Rudolf Kalivoda. Momentálne je komisia bez podpredsedu.

## MsZ zo dňa 29.01.2015 – Uznesenie č. 12/2015 - NEPODPÍSANÉ

**A) ruší** uznesenie MsZ prijaté dňa 26.6.2014 pod bodom B/304 záverov, ktorým boli schválené zmeny a doplnky č. 1A/2012 územného plánu mesta Stupava,

**B) ukladá** prednostke, aby:

**1.** v súčinnosti s komisiou majetkovou a legislatívno-právnou pripravila, v zákone lehote zverejnila a na MsZ dňa 26.2.2015 spolu s vyhodnotením pripomienok predložila návrh všeobecne záväzného nariadenia mesta, ktorým sa ruší VZN prijaté dňa 26.6.2014 pod bodom B/306 záverov, ktorým sa mení a dopĺňa VZN č. 1/2006 o vyhlásení záväzných častí územného plánu v znení neskorších zmien a doplnkov,

**2.** v súčinnosti s komisiou územnoplánovacou, stavebnou a životného prostredia zabezpečila prípravu nového komplexného návrhu územného plánu mesta, v ktorom bude prioritne riešená dopravná situácia, rozvoj služieb, technickej infraštruktúry a ochrana životného prostredia, a v ktorom budú zachované všetky doterajšie funkčné plochy lesa, ornej pôdy a funkčné plochy určené na šport, oddych a rekreáciu,

**C) odporúča** primátorovi mesta, aby:

**1.** ukončil zmluvný vzťah mesta so spoločnosťou AUREX s.r.o., Dúbravská cesta 9, 841 04 Bratislava, ako zhotoviteľom územnoplánovacej dokumentácie s názvom „Územný plán Mesta Stupava“ v zmysle zmluvy o dielo uzavretej medzi Mestom Stupava a uvedenou spoločnosťou,

**2.** verejným a transparentným výberovým konaním vybral nového zhotoviteľa územnoplánovacej dokumentácie s názvom „Územný plán Mesta Stupava“ a uzatvoril s ním zmluvu o dielo, predmetom ktorej bude spracovanie novej územnoplánovacej dokumentácie.

Hoci bol výkon tohto uznesenia primátorom pozastavený, uznesením č. 42/2015 bolo prelomené veto.

## MsZ zo dňa 26.03.2015 – Uznesenie č. 37/2015

**A)** **odvoláva** Dipl. Ing. Petra Baloga z funkcie podpredsedu komisie územnoplánovacej, stavebnej a životného prostredia.

**B)** **volí** Františka Lachkoviča za podpredsedu komisie územnoplánovacej, stavebnej a životného prostredia.

Uznesenie je splnené.

## MsZ zo dňa 26.03.2015 – Uznesenie č. 42/2015

Prelomené veto pri uznesení č. 12/2015

Uznesenie nebolo splnené.

## MsZ zo dňa 14.05.2015 – Uznesenie č. 54/2015

**A)** **zriaďuje** v zmysle ust. § 15 ods. 1 zákona č. 369/1990 Zb. o obecnom zriadení, v znení neskorších predpisov dočasnú komisiu pre zabezpečenie a koordináciu všetkých činností súvisiacich s prípravou, obstaraním, spracovaním a schválením doplnkov územného plánu a nového územného plánu mesta Stupava. Komisia ukončí svoju činnosť prijatím nového územného plánu mesta Stupava.

V bode **B)** a **C)** boli zvolení členovia komisie (Ing. Denisa Klačmanová, František Lachkovič, JUDr. Štefan Haulík, Anton Hrica a Ing. Michal Polakovič) a predseda komisie (Ing. Rudolf Kalivoda)

Uznesenie je v plnení, nakoľko komisia ešte neukončila svoju činnosť. Zápisnice z jej zasadnutí zo dňa 30.06.2015, 13.10.2015, 12.09.2016, 16.05.2017 sú zverejnené na webe mesta.

## MsZ zo dňa 22.10.2015 – Uznesenie č. 123/2015

**ukladá** prednostke predložiť správu Dočasnej komisii MsZ pre zabezpečenie a koordináciu všetkých činností súvisiacich s prípravou, obstaraním, spracovaním a schválením doplnkov územného plánu a nového územného plánu mesta Stupava a MsZ o stave rozpracovanosti čiastkovej zmeny 1.B a nového územného plánu.

Uznesenie bolo splnené. Dokumenty boli prerokované na treťom zasadnutí tejto komisie.

## MsZ zo dňa 26.11.2015 – Uznesenie č. 144/2015

**ukladá** prednostke, aby v súčinnosti s Komisiou územnou plánovacou, stavebnou a životného prostredia pripravila v termíne do 31.3.2016 návrh VZN mesta, ktorým sa pre centrálnu mestskú zónu 1 stupňa stanovia podrobné regulatívy pre architektonický vzhľad budov, pre formovanie a údržbu fasád a striech, pre umiestnenie vývesných štítov a pod. tak, aby boli dodržané a konkretizované všetky regulatívy v zmysle platného UP mesta Stupava.

Uznesenie nebolo splnené.

## MsZ zo dňa 04.02.2016 – Uznesenie č. 5/2016

**A. ruší** uznesenie č. 144/2015.

**B. ukladá** prednostke mestského úradu

**1.** zabezpečiť vypracovanie Urbanistickej štúdie pre CMZ 1.stupňa, a následne aj „ÚP zóny“ pre CMZ 1.stupňa ako logické dokončenie schvaľovacieho procesu v schválenom „Územnom pláne mesta Stupava, Október 2005“ v znení neskorších zmien a doplnkov (schválené MsZ v roku 2006). Hlavným cieľom riešenia urbanistickej štúdie bude akútne riešenie problémov v CMZ 1. stupňa, t.j. návrh riešenia architektonického vzhľadu budov, formovanie a údržbu fasád a striech a pod., aby boli dodržané a konkretizované všetky regulatívy v zmysle platného UP mesta Stupava.

Termín : rok 2016 s predkladaním postupov na jednotlivých MsZ pre rok 2016

**2.** zabezpečiť vypracovanie autorského výkladu regulatívov zapracovaných v schválenom „Územnom pláne mesta Stupava, Október 2005“ v znení neskorších zmien a doplnkov (schválené MsZ v roku 2006), ktoré by sa aplikovali pri vydávaní územnoplánovacích informácií pre potreby žiadateľov o investičnú alebo podnikateľskú činnosť na území mesta Stupava v centrálnej mestskej zóne 1-stupňa.

Termín : júnové zasadanie MsZ.

Uznesenie je v plnení.

## MsZ zo dňa 12.05.2016 – Uznesenie č. 72/2016 bode C

**A. s ú h l a s í**

s vyhlásením stavebnej uzávery v dotknutom území ohraničenom pozemkami vloženými do spoločnosti Polygón Stupava, a.s. po dobu obstarania nového územného plánu mesta s cieľom regulovať územie z hľadiska verejného záujmu.

**C. schvaľuje** návrh na spracovanie zmeny územného plánu mesta Stupava za účelom vypustenia nasledovných zmien a doplnkov z čiastkovej zmeny územného plánu mesta Stupava č. 1A/2012 :

- čiastková zmena Z28 v sektore Stupava sever pôvodné označenie funkčnej plochy F01-B-77,

- čiastková zmena Z53 v sektore Stupava sever pôvodné označenie funkčnej plochy F52-B-05,

- čiastková zmena Z54 v sektore Stupava sever pôvodné označenie funkčnej plochy F52-B-06,

- čiastková zmena Z56 v sektore Stupava sever pôvodné označenie funkčnej plochy F52-B-08.

Uznesenie bolo zrušené uznesením č. 257/2017 dňa 9. novembra 2017.

## MsZ zo dňa 12.05.2016 – Uznesenie č. 72/2016 bode D (len časť týkajúca sa územného plánu)

**žiada** primátora mesta, aby:

**1.** zabezpečil spracovanie návrhu zmeny územného plánu mesta Stupava s premietnutím rozhodnutia v časti C. tohto uznesenia, jeho prerokovanie v zmysle príslušných právnych predpisov a predloženie návrhu zmeny na rokovanie MsZ v Stupave,

**2.** urýchlene dokončil proces obstarávania nového územného plánu mesta, v ktorom bude prioritne riešená dopravná situácia, rozvoj služieb, technickej infraštruktúry a ochrana životného prostredia, termín: apríl 2017.

Uznesenie je v plnení. Zmeny územného plánu mesta Stupava 1b/2012 sú predložené na rokovanie MsZ v Stupave dňa 15.02.2018.

## MsZ zo dňa 09.11.2017 – Uznesenie č. 308/2017

**berie na vedomie** informáciu o vzdaní sa p. F. Lachkoviča z funkcie podpredsedu územnoplánovacej, stavebnej a životného prostredia.

V Stupave dňa 08.02.2018.